Comines-Warneton

Comines-Warneton (po franc.; po hol. Komen-Waasten) je subnárodná enkláva v Belgicku, pri štátnej hranici s Francúzskom.

Základné údaje:
Rozloha: 
Počet obyvateľov: 17 562 obyvateľov (r. 2005)
Hustota zaľudnenia: 287,5 obyvateľov/km²
Geografická poloha: 50°46′ s. g. š., 03°00′ v. g. d.

Belgické územie je súčasťou provincie Hennegavsko (Hainaut/Henegouwen), ktorá je súčasťou frankofónneho regiónu Valónsko. Na jeho území sa nachádza 6 obcí: Comines (Komen), Warneton (Waasten), Bas-Warneton (Neer-Waasten), Le Bizet, Ploegsteert a Houthem. Ako región vznikol 1. januára 1977 a je jednou z dvoch častí dištriktu Mouscron.

Názov „Comines“ a flámsky ekvivalent „Komen“ má pravdepodobne keltský pôvod. Až do začiatku 18. storočia existovalo jedno mesto rozprestierajúce sa na oboch brehoch rieky Lys. V dôsledku Utrechtskej zmluvy z roku 1713 boli dolnorakúske územia odtrhnuté od územia Francúzska, čím bolo mesto rozdelené. Určité obdobie fungoval, aj napriek hranici rozdeľujúcej mesto, jeden mestský úrad, nazývaný échevinat. Od tých čias rieka Lys zostala hranicou medzi Belgickom a Francúzskom, aj keď po podpísaní Schengenskej dohody sa režim na hranici zmiernil.

Comines-Warneton je francúzsky hovoriacim územím v rámci Flámska, kde oficiálnym jazykom je flámčina (t. j. holandčina). Jazykovým zákonom z roku 1963 bolo územie administratívne pričlenené k francúzsky hovoriacej provincii Hennegavsko, spoločne s mestom Mouscron. V 60. rokoch 20. storočia sa flámski aktivisti snažili o zakázanie francúzštiny ako úradného jazyka na tomto území. V roku 1988 územie získalo špeciálny jazykový status. Názvy ulíc a inštitúcií sú dvojjazyčné (francúzske aj flámske).

Externé odkazy 
Oficiálna stránka Comines-Warneton 
Historický vývoj územia 

Enklávy v Európe
Mestá v Belgicku